రోనాల్డ్ సాపా త్లా

రోనాల్డ్ సాపా త్లా (1954 ఫిబ్రవరి 4-2025 ఏప్రిల్ 30) మిజోరం రాష్ట్రానికి చెందిన భారతీయ రాజకీయ నాయకుడు. రోనాల్డ్ సాపాత్లా భారత జాతీయ కాంగ్రెస్ పార్టీ నాయకుడు, ఆయన మిజోరాం రాష్ట్రం నుండి రాజ్యసభ కు ప్రాతినిధ్యం వహించారు.

 ప్రారంభ జీవితం  విద్య 
రోనాల్డ్ సాపాత్లా 1954 ఫిబ్రవరి 4న మిజోరాం రాష్ట్రం సెర్చిప్ జిల్లాలోని హువాల్టు అనే గ్రామంలో జన్మించాడు.అతను స్పిసర్ అడ్వెంటిస్ట్ విశ్వవిద్యాలయం నుండి గ్రాడ్యుయేషన్ పూర్తి చేశాడు.    హోవార్డ్ విశ్వవిద్యాలయం నుండి కమ్యూనికేషన్ డెవలప్మెంట్లో గ్రాడ్యుయేషన్ పూర్తి చేశాడు.

 రాజకీయ జీవితం 
రోనాల్డ్ సాపాత్లా మిజోరాం ప్రదేశ్ కాంగ్రెస్ కమిటీ ఉపాధ్యక్షుడిగా పనిచేశాడు. . రోనాల్డ్ సాపాత్లా మిజోరం ప్రజా వ్యవహారాల కమిటీ చైర్మన్గా పనిచేశాడు. 2008 మిజోరాం శాసనసభ ఎన్నికలలో పోటీ చేసి ఓడిపోయాడు. .

 రాజ్యసభ ఎంపీ 
2014 రాజ్యసభ ఎన్నికలలో మిజోరం శాసనసభ కు ఎన్నికైన 40 మంది ఎమ్మెల్యేలలో 34 మంది ఎమ్మెల్యేలు రోనాల్డ్ సాపాత్లా మద్దతు ఇవ్వడంతో ఆయన రాజ్యసభ ఎన్నికలలో విజయం సాధించాడు.  రాజ్యసభ సభ్యుడిగా ఎన్నికయ్యాడు.

 పార్లమెంటరీ ఆహార కుటుంబ వ్యవహారాల కమిటీ సభ్యుడు.
 పార్లమెంటరీ సైన్స్ సాంకేతిక వ్యవహారాల కమిటీ సభ్యుడు.
 పార్లమెంటరీ సమాచార హక్కుల కమిటీ సభ్యుడు.

రాజ్యసభ ఎంపీగా ఉన్న సమయంలో రోనాల్డ్ సాపాత్లా మిజోరం రాష్ట్రానికి అనేక మెడికల్ కాలేజీలు రావడానికి కృషి చేశాడు. తెంజాల్ గోల్ఫ్ కోర్స్ స్థాపనలో ఆయన కీలకపాత్ర పోషించాడు.

 వ్యక్తిగత జీవితం  మరణం 
రోనాల్డ్ సాపాత్లా రామ్తన్పరి త్లావ్ను వివాహం చేసుకున్నాడు. ఈ దంపతులకు ఇద్దరు కొడుకులు ఒక కూతురు సంతానం. ఆయన  క్రైస్తవుడు.

మూత్రపిండాల వ్యాధితో బాధపడుతూ  2025 ఏప్రిల్ 30న 71 సంవత్సరాల వయసులో రోనాల్డ్ సాపాత్లా మరణించాడు.

 పుస్తకాలు 
రోనాల్డ్ సాపా త్లా ఈ క్రింది పుస్తకాలను రచించాడుః 

 రాల్తియాంగ్ రామ్
 సఖావ్ జలెన్నా
 జోరామ్తార్
 హిందూ కుల్ముట్

 ఇవి కూడా చూడండి 

 మిజోరం నుండి రాజ్యసభ సభ్యుల జాబితా

 మూలాలు 

వర్గం:మిజోరం రాజకీయ నాయకులు
వర్గం:మిజోరం నుండి ఎన్నికైన రాజ్యసభ సభ్యులు
వర్గం:1954 జననాలు
వర్గం:మిజోరం వ్యక్తులు